钦定古今图书集成/历象汇编/岁功典/第007卷 > 春秋繁露 > 《如天之为篇》
## 钦定古今图书集成/历象汇编/岁功典/第007卷 > 春秋繁露 > 《如天之为篇》

“阴阳之气在上，天亦在人。在人者为好恶喜怒，在天者为暖清寒暑，出入上下，左右前后，平行而不止，未
尝有所稽留滞郁也。其在人者，亦宜行而无留，若四
时之条条”然也。夫喜怒哀乐之止动也，此天之所为。
人性命者，临其时致上而欲发其应，亦天应也，与暖
清寒暑之至其时而亦发无异。若留德而待春夏，留
刑而待秋冬也。此有顺四时之名，实逆于天地之经。
在人者亦天也。奈何其久留天气，使之郁滞，不得以
其正周行也？是故脱天行，榖朽，寅而秋生，麦告除秽
而继乏也。所以成功，继乏以赡人也。天之生有大经
也，而所周行者，又有害功也，除而杀“者行急，皆不
待时也，天之志也”，而圣人承之以治。是故春修仁而
求善，秋修义而求恶，冬修刑而致清，夏修德而致宽，
此所以顺天地，体阴阳。然而方求善之时，见恶而不
释；方求恶之时，见善亦立行；方致清之时，见大善亦
立举之；方致宽之时，见大恶亦立去之以效。天地之
方生之时有杀也，方杀之时有生也，是故志意随天
地，缓急仿阴阳，然而人事之宜，行者无所郁滞，且恕
于人，顺于天，天人之道兼举，此谓“执其中天”，非以春
生人，以秋杀人也。当生者曰生，当死者曰死，非杀物
之任拟神明，乱世之所起，亦博若是，皆因天地之化
以成败物，乘阴阳之资以任其所为，故为恶愆人力
而功伤，名自过也。